Το σπίτι βρίσκεται σε εξαιρετική τοποθεσία. Περπατώντας βρίσκεσαι στην χώρα σε 5 λεπτά και στην παραλία του αγ. Φωκά βρίσκεσαι σε 2 λεπτά με το αυτοκίνητο. Υπάρχει πολύ κοντά mini market, φούρνος και super market. Ο ενιαίος χώρος σαλόνι κουζίνα είναι τεράστιος και εύκολα θα βολευτεί μια οικογένεια. Η Κουζίνα ειναι πλήρως εξοπλισμένη και κατά τη πολυήμερη διαμονής μας δεν μας έλειψε τίποτα. Τα υπνοδωμάτια είναι άνετα με μεγάλες ντουλάπες, Το μπάνιο μεγάλο και ευρύχωρο με ντουζιέρα. Το μπαλκόνι ειναι μεγάλο με όμορφη θέα προς θάλασσα και το νησί της Μυκόνου, προσφέρεται για χαλάρωση από το μεσημέρι έως το βράδυ. Το πρωί μέχρι τις 11 το χτυπάει ο ήλιος αλλά εμάς δεν μας ενόχλησε καθόλου. Επίσης ο αέρας κάνει αισθητή την παρουσία του , κάτι αναμενόμενο όμως για το νησί. Η γειτονιά είναι ήσυχη και φιλόξενη. Συνολικά το σπίτι προτείνεται ανεπιφύλακτα και ο οικοδεσπότης θα φροντίσει τα μέγιστα ώστε να έχετε μια όμορφη διαμονή.